wickkiey/tamil-wikipedia-chunked huggingface dataset:
# மதன் மோகன் (இசையமைப்பாளர்)

## இளமை வாழ்க்கை

மதன் மோகன், ஜூன் 25,1924 அன்று ஈராக்கின் பகுதாதில் பிறந்தார். அங்கு இவரது தந்தை ராவ் பகதூர் சுனிலால் கோலி ஈராக்கிய காவல் படைகளில் கணக்காளராக பணிபுரிந்தார். மதன் மோகனின் வாழ்க்கையின் ஆரம்ப ஆண்டுகள் மத்திய கிழக்கில் கழிந்தன. 1932 க்குப் பிறகு, இவரது குடும்பம் பஞ்சாப் மாகாணத்தின் ஜீலம் மாவட்டத்திலுள்ள சக்வால் என்ற தங்கள் சொந்த ஊருக்குத் திரும்பினர். இவரது தந்தை வணிக வாய்ப்புகளைத் தேடி மும்பை சென்றார். இலாகூரில் உள்ள உள்ளூர் பள்ளியில் பயின்றார். இலாகூரில் தங்கியிருந்தபோது, ஒரு குறுகிய காலத்திற்கு கர்தார் சிங் என்பவரிடமிருந்து பாரம்பரிய இசையின் அடிப்படைகளை கற்றுக்கொண்டார். இருப்பினும் இசையில் முறையான பயிற்சியைப் பெறவில்லை. சிறிது காலத்திற்குப் பிறகு, இவரது குடும்பம் மும்பைக்கு குடிபெயர்ந்தது. மும்பையில், தனது 11 வயதில், அனைத்திந்திய வானொலியில் ஒளிபரப்பப்படும் குழந்தைகளுக்கான நிகழ்ச்சிகளில் ம்தன் மோகன் பாடத் தொடங்கினார். 17 வயதில், தேராதூனிலுள்ள கர்னல் பிரவுன் கேம்பிரிட்ஜ் பள்ளியில் பயின்றார். அங்கு தனது பள்ளிப்படிப்பின் கடைசி ஆண்டுகளை முடித்தார்.
# மதன் மோகன் (இசையமைப்பாளர்)

## தொழில் வாழ்க்கை

### ஆரம்பகால தொழில்

1943ஆம் ஆண்டு இராணுவத்தில் இரண்டாவது லெப்டினன்ட்டாக சேர்ந்தார். இரண்டாம் உலகப் போர் முடியும் வரை இரண்டு ஆண்டுகள் அங்கு பணியாற்றினார். பின்னர் இராணுவத்திலிருந்து விலகி தனது இசை ஆர்வத்தைத் தொடர மும்பை திரும்பினார். 1946 ஆம் ஆண்டில், இலக்னோ அனைத்திந்திய வானொலியின் திட்ட உதவியாளராக சேர்ந்தார். அங்கு உஸ்தாத் பயாசு கான், உஸ்தாத் அலி அக்பர் கான், பேகம் அக்தர் மற்றும் தலத் மஹ்மூத் போன்ற பல்வேறு கலைஞர்களுடன் தொடர்பு கொண்டார். இந்த நாட்களில் அனைத்திந்திய வானொலியில் ஒளிபரப்பப்பட்ட நிகழ்ச்சிகளுக்கும் இவர் இசையமைப்பார். 1947 ஆம் ஆண்டில், தில்லியின் அனைத்திந்திய வானொலிக்கு சிறிது காலத்திற்கு இடமாற்றம் செய்யப்பட்டார். பாடுவதில் மிகவும் ஆர்வம் கொண்டிருந்த மதன் மோகனுக்கு 1947 ஆம் ஆண்டில் *பெக்சாத் லக்னாவி* எழுதிய இரண்டு கசல்களைப் பதிவு செய்ய ஒரு வாய்ப்பு கிடைத்தது. அதன்பிறகு, 1948 ஆம் ஆண்டில் தீவான் ஷாரர் எழுதிய இரண்டு தனி கசல்களைப் பதிவு செய்தார். 1948 ஆம் ஆண்டில், இசையமைப்பாளர் குலாம் ஐதரின் (*ஷாஹீத்* படத்திற்கான இசையமைப்பாளர்) கீழ் லதா மங்கேஷ்கருடன் இணைந்து பாடும் முதல் வாய்ப்பு கிடைத்தது, இருப்பினும் இந்த பாடல்கள் ஒருபோதும் வெளியிடப்படவில்லை அல்லது படத்தில் பயன்படுத்தப்படவில்லை. 1946 மற்றும் 1948 க்கு இடையில், *தோ பாய்* படத்திற்காக இசையமைப்பாளர்களான எஸ். டி. பர்மனுக்கு உதவியாளராக இருந்தார்.
# மதன் மோகன் (இசையமைப்பாளர்)

## தொழில் வாழ்க்கை

### இசை வாழ்க்கை

1950 ஆம் ஆண்டில் முகமது ரபியுடன் சேர்ந்து *ஆங்கேன்* படத்தின் மூலம் ஒரு பெரிய வெற்றியைப் பெற்றார். பின்னர், *அதா* படத்தின் மூலம் லதா மங்கேஷ்கருடன் இணைந்து பணியாற்றினார். *ஷராபி* படத்திற்காக இவர் இசையமைத்த இரண்டு பாடல்கள் தேவ் ஆனந்துக்காக படமாக்கப்பட்டவை. மேலும் முகமது ரபியின் மிகவும் பிரபலமான பாடல்களில் இதுவும் ஒன்றாகும். மதன் தனது திரைப்படங்களுக்காக பாடலாசிரியர்களான *ராஜா மெஹ்தி அலி கான்*, கைபி ஆசுமி மற்றும் *ராஜீந்தர் கிரிஷன்*, *ஸாஹிர் லுதியான்வி* மற்றும் மச்ரூக் சுல்தான்புரி ஆகியோரை பாடல்களை எழுத வைத்தார்.  
ஐம்பதுகளின் பிற்பகுதி, அறுபதுகளின் முற்பகுதி மற்றும் எழுபதுகளின் முற்பகுதியில் மதன் மோகனின் இசை வாழ்க்கை புகழ் பெற்றதாக இருந்தது. *அன்பாத்*, *அதாலத்*, அன்பத், *துல்ஹான் ஏக் ராத் கி*, *மேரா சயா*, *தஸ்தக்*, *ஹன்ஸ்டே சக்ம்*, *ஹீர் ராஞ்சா*, *சல்பாஸ், *மகாராஜா* மற்றும் *மவுசம்'' போன்ற பல படங்கள் இதில் அடங்கும். 1970 ஆம் ஆண்டில், மேற்கத்திய இசையின் மாறிவரும் காலங்களில், ராஜீந்தர் சிங் பேடியின் இயக்கத்தில் தஸ்தக் திரைப்படத்தில் ராகங்களை அடிப்படையாகக் கொண்டு இசையினை வழங்கினார். இப்படத்திற்காக சிறந்த இசை இயக்கத்திற்கான 1971 ஆம் ஆண்டின் தேசிய திரைப்பட விருதினையும் வென்றார். லதா மங்கேஷ்கர் பாடிய படத்தின் பாடல்கள் இன்றும் அவரது மிகச்சிறந்த பாடல்களாக கருதப்படுகின்றன.  
*வோ கௌன் தி* படத்திற்காக சிறந்த இசையமைப்பாளருக்கான 1964 பிலிம்பேர் விருதுக்கு பரிந்துரைக்கப்பட்டார். இறுதியில் புதுமுகம் இலட்சுமிகாந்த்-பியாரேலால் ஆகிய இரட்டை இசையமைப்பாளர்களுக்கு விருது வழங்கப்பட்டது.
# மதன் மோகன் (இசையமைப்பாளர்)

## இறப்பு

மதனின் தொடர்ச்சியான போராட்டங்கள் அவரது தொழில் வாழ்க்கையை பாதித்தன. மேலும் அதிகமாக குடிக்கத் தொடங்கினார். கல்லீரல் ஈரல் அழற்சியால் பாதிக்கப்பட்டிருந்த இவர் ஜூலை 14,1975 அன்று இறந்தார்.
# எஸ். சித்தலிங்கையா

**எஸ். சித்தலிங்கையா** (*S. Siddalingaiah*) (15 டிசம்பர் 1936 - 12 மார்ச் 2015) ஒரு இந்திய திரைப்பட இயக்குநரும், திரைக்கதை ஆசிரியரும் மற்றும் தயாரிப்பாளரும் ஆவார். இவர் முக்கியமாக கன்னடப் படங்களில் பணியாற்றினார். இவர் தனது தனித்துவமான திரைப்படத் தயாரிப்பு பாணிக்காக நன்கு அறியப்பட்டவர். மேலும் இவரை சமூகக் கருப்பொருள்கள் மற்றும் கிராமப்புற விஷயங்களில் தேர்ச்சி பெற்றவராக தொழில்துறை அறிந்திருந்தது. கன்னட திரையுலகில் வணிக ரீதியாக வெற்றி பெற்ற இயக்குநர்களில் இவரும் ஒருவர். 1964 ஆம் ஆண்டு *மேயர் முத்தண்ணா* (1969) படத்தின் மூலம் இயக்குநராக தனது திரைப்பட வாழ்க்கையைத் தொடங்கினார். 30 ஆண்டுகால வாழ்க்கையில், இவர் 20 படங்களுக்கு மேல் இயக்கியுள்ளார்.  
இவரது மிகவும் பிரபலமான பல திரைப்படங்களில் ராஜ்குமார் நடித்திருந்தார். இவர்கள் 7 படங்களில் இணைந்து பணியாற்றினர். *பங்காரடா மனுஷ்யா*, *பூதய்யனா மக அய்யு*, *நியாயவே தேவரு*, *பிலிகிரிய பனதல்லி*, *தூரத பேட்ட* மற்றும் *பூலோகதல்லி யமராஜா* ஆகியவை இவரது மிகவும் பிரபலமான படைப்புகள். 1993 ஆம் ஆண்டில், இயக்குநராக கன்னடத் திரையுலகில் இவர் ஆற்றிய பங்களிப்பிற்காக புட்டண்ணா கனகல் விருது வழங்கப்பட்டது.
# எஸ். சித்தலிங்கையா

## இளமை வாழ்க்கை

சித்தலிங்கைய்யா *நவஜோதி ஸ்டுடியோ* எனும் திரைப்பட அரங்கத்தில் பணியாளராகச் சேர்ந்தார். இயக்குநர் சங்கர் சிங்கிடம் உதவியாளராக பணியாற்றிய பின்னர், பி. விட்டலாச்சார்யாவின் உதவியாளராகவும் பணியாற்றினார்.  
சித்தலிங்கையாவின் மூத்த மகன் முரளி தமிழ்த் திரைப்படங்களில் நடிகராக இருந்தார். இவரது பேரன் அதர்வாவும் தமிழில் நடிகராக இருக்கிறார்.
# எஸ். சித்தலிங்கையா

## இறப்பு

சித்தலிங்கையா 14 மார்ச் 2015 அன்று பெங்களூரில் இறந்தார்.
# எல். சங்கர்

**சங்கர் லட்சுமிநாராயணா** (*Shankar Lakshminarayana*) (பிறப்பு 26 ஏப்ரல் 1950), **எல். சங்கர்** என்றும் அழைக்கப்படும் இவர், வயலின் கலைஞரும், பாடகரும் மற்றும் இசையமைப்பாளரும் ஆவார்.
# எல். சங்கர்

## இளமை வாழ்க்கை

இந்தியாவின் சென்னையில் பிறந்த சங்கர், இலங்கையில் வளர்ந்தார். அங்கு வயலின் கலைஞரும் பாடகருமான இவரது தந்தை வை. லட்சுமிநாராயணா யாழ்ப்பாண இசைக் கல்லூரியில் ஆசிரியராகப் பணியாற்றினார். தந்தையிடம் வயலின் வாசிக்கக் கற்றுக் கொண்ட இவர், தனது ஏழு வயதில் இலங்கைக் கோயிலில் முதன்முதலில் பொதுவெளியில் பாடினார்.
# எல். சங்கர்

## தொழில் வாழ்க்கை

பல ஆண்டுகளாக பல்வேறு இந்திய பாடகர்களுடன் இசை நிகழ்ச்சிகளை நிகழ்த்திய பிறகு, சங்கர் தனது சகோதரர்களான எல். வைத்தியநாதன் மற்றும் எல். சுப்பிரமணியம் ஆகியோருடன் இணைந்து இந்தியா முழுவதும் இசை நிகழ்ச்சிகளை நடத்தினார்.  
வெஸ்லியன் பல்கலைக்கழகத்தில் கல்லூரியில் பயின்றபோது, ஆர்னெட் கோல்மேன், ஜிம்மி கேரிசன் மற்றும் ஜான் மெக்லாலின் போன்ற ஜாஸ் இசைக்கலைஞர்களை சந்தித்தார். இவர்கள் *சக்தி* (1975), எ ஹேண்ட்புல் ஆஃப் பியூட்டி (1976) மற்றும் நேச்சுரல் எலிமென்ட்ஸ் (1977) என மூன்று இசைத் தொகுப்புகளை வெளியிட்டனர் .  
இசைக்குழு கலைக்கப்பட்ட பிறகு, சங்கர் சிறிது காலத்திற்கு பிராங்க் சப்பாவிடம் வயலின் கலைஞராக இருந்தார், பின்னர் தி எபிடெமிக்ஸ் என்ற குழுவை நிறுவி, ஒரு இசைக்குழுத் தலைவராக பல இசைத் தொகுப்புகளை வெளியிட்டார். பீட்டர் கேப்ரியலுடன் இணைந்து, *தி லாஸ்ட் டெம்ப்டேஷன் ஆஃப் கிறிஸ்ட்* (1989) திரைப்படத்திற்கான ஒலிப்பதிவின் ஒரு பகுதியை எழுதினார். இதற்காக இவர் கிராமி விருதைப் பெற்றார். அடுத்த ஆண்டுகளில், சங்கர் கேப்ரியலின் பல தொகுப்புகளில் பணியாற்றினார். 1996 முதல், வயலின் கலைஞர் ஜிஞ்சர் சங்கருடன் (எல். சுப்பிரமணியத்தின் மகள்) சங்கர் & ஜிஞ்சர் இரட்டையர்களாக பணியாற்றி வருகிறார்.
# சோபா மோகன்

**சோபா மோகன்** (*Shobha Mohan*) மலையாளத் திரைப்படங்களில் நடித்துவரும் ஒரு இந்திய நடிகை ஆவார்.
# சோபா மோகன்

## வாழ்க்கை வரலாறு

சோபா மோகன், கேரளாவின் கொல்லத்திலுள்ள கொட்டாரக்கரையில் நடிகர் கொட்டாரக்கரை ஸ்ரீதரன் நாயர் மற்றும் விஜயலட்சுமி ஆகியோருக்கு மகளாகப் பிறந்தார். இவர் மலையாள நடிகர் சாய்குமாரின் மூத்த சகோதரி ஆவார். 1982 ஆம் ஆண்டில் முகேஷுக்கு இணையாக *பலூன்* படத்தில் கதாநாயகியாக அறிமுகமானார். இவர் மலையாள நாடகக் கலைஞர் கே. மோகன்குமாரை நவம்பர் 5,1984 அன்று மணந்தார். நடிகர்கள் வினு மோகன் மற்றும் அனு மோகன் ஆகியோர் இவர்களது மகன்கள் ஆவர். நடிகை வித்யா மோகன் இவரது மருமகள் ஆவார்.
# தேசிய நெடுஞ்சாலை 702 (இந்தியா)

**தேசிய நெடுஞ்சாலை 702**, பொதுவாக **தே. நெ. 702** (*National Highway 702 (India)*) என்று அழைக்கப்படுகிறது. இது இந்தியாவில் நாகாலாந்து மற்றும் அசாம் மாநிலங்களில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 2<nowiki/>இன் ஒரு துணைச் சாலை ஆகும்.
# தேசிய நெடுஞ்சாலை 702 (இந்தியா)

## வழித்தடம்

சான்டோங்கியா, லாங்லெங், லோஞ்சிங், மோன், லாபா, டிஸிட், சோனாரி, சபேகாட்டி.
# தேசிய நெடுஞ்சாலை 702 (இந்தியா)

## சந்திப்புகள்

: சான்டோங்கியா அருகே முனையம்
: லாங்லெங்
: சாபேகதி அருகே
# தேசிய நெடுஞ்சாலை 701 (இந்தியா)

**தேசிய நெடுஞ்சாலை 701**, (*National Highway 701 (India)*) பொதுவாக **தே. நெ. 701** என குறிப்பிடப்படும், இந்த சாலை இந்தியாவின் தேசிய நெடுஞ்சாலை ஆகும். தெ. நெ. 701 இந்தியாவின் சம்மு காசுமீர் ஒன்றிய பிரதேசத்தின் வழியாக செல்கிறது.
# தேசிய நெடுஞ்சாலை 701 (இந்தியா)

## வழித்தடம்

பாரமுல்லா-ரபியாபாத்-குப்வாரா-தங்தார்.
# தேசிய நெடுஞ்சாலை 701 (இந்தியா)

## முக்கிய குறுக்குச் சாலை

: பாராமுலாவுக்கு அருகில் உள்ள முனையம்
# கரீம் லாலா

**கரீம் லாலா** (*Karim Lala*) (1911 &#x2013; 19 பிப்ரவரி 2002), ஆப்கானித்தானின் குனர் மாகாணத்தின் செகல் மாவட்டத்தின் சமலம் கிராமத்தில் **அப்துல் கரீம் சேர்கான்** என்ற பெயரில் பிறந்த இவர், அறுபதுகளிலிருந்து எண்பதுகளின் ஆரம்பம் வரையிலான காலகட்டங்களில் மும்பையின் மிகப்பிரபலமான மூன்று “நிழல் உலக மாஃபியா கும்பல்களில்” ஒருவராக பிரபலமடைந்தார். ஹாஜி மசுதான் மற்றும் வரதராஜன் முதலியார் ஆகியோர் மற்ற இருவர்.
# கரீம் லாலா

## பின்னணி

இரண்டு தசாப்தங்களுக்கும் மேலாக, தெற்கு மும்பையின் டோங்க்ரி, நாக்பாடா, பேண்டி பஜார் மற்றும் முகமது அலி சாலை போன்ற பகுதிகளில் முஸ்லிம் பகுதிகளில் செய்ல்பட்ட "பதான் கும்பலில்" சேர்ந்த கரீம் லாலா விரைவில் கும்பலின் தலைவராக உயர்ந்தார். சட்டவிரோத சூதாட்டம் (சட்டவிரோத பணம் மீட்பு, சட்டவிரோத நில வெளியேற்றங்கள், கடத்தல், பாதுகாப்பு மோசடி (ஒப்பந்தக் கொலை) (போதைப்பொருள் மற்றும் கள்ள நாணய விநியோகம்) ஆகிய குற்றச் செயல்களில் பதான் கும்பல் ஈடுபட்டு வந்தது.  
மும்பையில் குற்றச் செயல்களில் ஈடுபட்டவந்த மற்ற இரண்டு மாஃபியாக்களான ஹாஜி மசுதான் மற்றும் வரதராஜன் முதலியார் ஆகியோருடன் சேர்ந்து ஒருவருக்கொருவர் எந்த மோதலும் இல்லாமல் தங்கள் குற்றச் செயல்களை சுதந்திரமாக நடத்த முடிவு செய்து 1970களில், மும்பையை மூன்று பகுதிகளாக பிரிக்க ஒரு ஒப்பந்தத்திற்கு லாலா ஒப்புக்கொண்டார்.
# கரீம் லாலா

## பிற்கால வாழ்க்கை

எழுபதுகளின் பிற்பகுதியில் உடல்நலக்குறைவு காரணமாக, லாலா படிப்படியாக பதான் கும்பலின் தலைமைப் பொறுப்பை தனது மருமகன் சமத் கானுக்கு மாற்றினார். பின்னர் தனது விடுதி மற்றும் போக்குவரத்து வணிகத்தை நிர்வகித்தார். லாலா பல முறைகேடான வணிகங்களைக் கொண்டிருந்தாலும், இவரது சட்டப்பூர்வ வணிகத்தில் இரண்டு விடுதிகள் (அல் கரீம் விடுதி மற்றும் நியூ இந்தியா விடுதி) மற்றும் நியூ இந்தியா டூர்ஸ் அண்ட் டிராவல்ஸ் என்ற பயண ஏற்பாடு நிறுவனம் ஆகியவை அடங்கும்.  
லாலா தனது மற்ற சகாக்களாகிய ஹாஜி மசுதான் மற்றும் வரதராஜன் முதலியார் ஆகியோருடன் எப்போதும் நட்பாக இருந்தார். சிவ சேனா கட்சியின் தலைவர் பால் தாக்கரேவுடனும் நெருக்கமாக இருந்த லாலா, 1980 ஆம் ஆண்டில் தனது மருமகன் சமத் கான் மற்றும் அவருக்கு போட்டியாக செயல்பட்டு வந்த சபீர் இப்ராகிம் மற்றும் தாவூத் இப்ராகிம் ஆகியோருக்கிடையே சமாதானத்தை ஏற்படுத்த முயற்சித்தார்.  
கரீம் லாலா வாராந்திர தர்பார் ஒன்றையும் நடத்தினார். அங்கு பல்வேறு தரப்பு மக்கள் தங்கள் குறைகளை லாலாவிடம் முறையிட்டனர். மேலும் இவர் அவர்களுக்கு நிதி ரீதியாகவோ அல்லது தனது சக்தியைப் பயன்படுத்தி நீதியைப் பெறவோ உதவினார்.
# கரீம் லாலா

## இறப்பு

இவர் தனது 90வது வயதில் பிப்ரவரி 19,2002 அன்று இறந்தார்.
# அமராவதி சட்டமன்றத் தொகுதி

**அமராவதி சட்டமன்றத் தொகுதி** (**Amravati Assembly constituency)** என்பது இந்தியாவின் மகாராட்டிர மாநில சட்டமன்றத்தில் உள்ள 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் அமைந்துள்ள எட்டு தொகுதிகளில் இதுவும் ஒன்றாகும். இது அமராவதி மக்களவை தொகுதிக்கு உட்பட்டதாகும்.
# அமராவதி சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | உமர்லால்சி கெடியா | இந்திய தேசிய காங்கிரஸ் |
| 1967 | கே. என். நவதே |  |
| 1972 | தத்தாத்ரே மேட்கர் |  |
| 1978 | சுரேந்திர புயர் | இந்திய தேசிய காங்கிரஸ் |
| 1980 |  |  |
| 1985 | தேவிசிங் ரன்சிங் செகாவத் | இந்திய தேசிய காங்கிரஸ் |
| 1990 | ஜெகதீசு குப்தா | பாரதிய ஜனதா கட்சி |
| 1995 |  |  |
| 1999 | சுனில் தேசமுக் | இந்திய தேசிய காங்கிரஸ் |
| 2004 |  |  |
| 2009 | ராவ்சாகேப் செகாவத் |  |
| 2014 | சுனில் தேசமுக் | பாரதிய ஜனதா கட்சி |
| 2019 | சுல்பா சஞ்சய் கோட்கே | இந்திய தேசிய காங்கிரஸ் |
| 2024 | இந்திய தேசிய காங்கிரஸ் | } |
# அமராவதி சட்டமன்றத் தொகுதி

## தேர்தல் முடிவுகள்

### 2024

முடிவுகள்:அமராவதி
# குஞ்சாக்கோ போபன்

**குஞ்சாக்கோ போபன்** (*Kunchacko Boban*) (பிறப்பு 2 நவம்பர் 1976) இந்திய நடிகரும் திரைப்படத் தயாரிப்பாளரும் ஆவார். இவரது ரோமியோ பாத்திரங்கள் காரணமாக இவர் “சாக்கோச்சன்” என்றும், “சாக்லேட் பாய்” என்றும் அழைக்கப்படுகிறார். மலையாளத் திரையுலகில் பணிபுரியும் இவர், இரண்டு தசாப்தங்களுக்கும் மேலாக 100க்கும் மேற்பட்ட படங்களில் நடித்துள்ளார். இவர் குஞ்சாக்கோ குடும்பத்தைச் சேர்ந்தவர். தனது தந்தை போபன் குஞ்சாக்கோ தயாரித்த *தன்யா* (1981) திரைப்படத்தில் குழந்தை நட்சத்திரமாக நடித்து திரையுலகில் அறிமுகமானார்.
# குஞ்சாக்கோ போபன்

## திரை வாழ்க்கை

இவர் 1997 ஆம் ஆண்டு பாசிலின் *அனியாதிபிராவு* என்ற காதல் திரைப்படத்தில் நடிகை சாலினிக்கு இணையாக ஒரு முன்னணி பாத்திரத்தில் அறிமுகமானார். அதுவரை அதிக வசூல் செய்த மலையாளப் படமாக இது இருந்தது. மோகன்லால் மற்றும் மம்மூட்டி நடித்த *ஹரிகிருஷ்ணன்ஸ்* (1998) படத்தில் இவர் ஒரு சிறு பாத்திரத்தில் தோன்றினார். இது அந்த ஆண்டின் வசூலில் சிறந்த படமாக அமைந்தது. குஞ்சாக்கோவும் சாலினியும் சேர்ந்து *நட்சத்திரத்தரட்டு* (1998) , *நிரம்* (1999) மற்றும் *பிரேம் பூஜாரி* (1999) ஆகிய படங்களில் மீண்டும் இணைந்தனர். *நிரம்* (2000) அந்த ஆண்டின் அதிக வசூல் செய்த மலையாளப் படங்களில் ஒன்றானது. அதற்குள் இவர் மலையாளத் திரையுலகில் ஒரு “காதல் கதாநாயகன்” பிம்பத்தை உருவாக்கிவிட்டார். இருப்பினும், *நரேந்திரன் மகன் ஜெயகாந்தன் வக* (2001) என்ற நகைச்சுவைத் திரைப்படத்தில் கிராமவாசியாகவும், *கஸ்தூரிமான்* (2003) படத்தில் கடனில் மூழ்கிய குடும்பத்தின் மகனாகவும் நடித்திருந்தார். 2000 களின் நடுப்பகுதியில் சில தோல்விகளுக்குப் பிறகு இவரது வாழ்க்கை பின்னடைவை சந்தித்தது. 2006-ல் திரைப்படங்களில் இருந்து ஓய்வு எடுத்துக் கொண்டு வியாபாரத்தில் இறங்கினார்.  
இவர் 2009 இல் *குலுமல்: தி எஸ்கேப் என்ற* நகைச்சுவை திரைப்படத்தில் மீண்டும் நடித்து வணிக ரீதியாக வெற்றி பெற்றார். மறுபிரவேசத்திற்குப் பிறகு, குஞ்சாக்கோ தனது “சாக்லேட் பாய் ” மற்றும் “காதல் நாயகன்” என்பதை இமேஜை முற்றிலுமாக மாற்றினார். மேலும் இவர் பல்வேறு வித்தியாசமான பாத்திரங்களில் நடித்து ஒரு நடிகராக தனது பன்முகத்தன்மையை நிரூபித்தார். மறுபிரவேசத்தில், வணிகரீதியாக வெற்றிபெற்ற படங்களின் மூலம் தனது நட்சத்திரத் தகுதியை உயர்த்தி, மலையாளத் திரைப்படத்துறையின் முன்னணி நடிகர்களில் ஒருவராக தன்னை மீண்டும் நிலைநிறுத்திக் கொண்டார். டிராஃபிக் (2011), ஹவ் ஓல்ட் ஆர் யூ (2014), டேக் ஆஃப் (2017), *வேட்டா* (2016), *வைரஸ்* (2019), *அஞ்சாம் பத்திரா* (2020), *நயாட்டு* (2021), படா (2022) மற்றும் *நா தான் கேஸ் கொடு* (2022) போன்ற விமர்சன ரீதியாகவும் வணிக ரீதியாகவும் பாராட்டப்பட்ட படங்களில் இவரது பாத்திரங்கள் பரவலாகப் பாராட்டப்பட்டன. இவர் தனது நடன திறமைக்காகவும் அறியப்படுகிறார்.  
2016 ஆம் ஆண்டில், குஞ்சாக்கோ 30 வருட இடைவெளிக்குப் பிறகு உதயா ஸ்டுடியோஸ் மூலம் *கொச்சவ்வா பவுலோ ஐயப்ப கோயலோ* என்ற நகைச்சுவை நாடகத் திரைப்படத்தைத் தயாரித்தார்.
# குஞ்சாக்கோ போபன்

## சொந்த வாழ்க்கை

குஞ்சாக்கோ போபன் தனது ரசிகையும் நீண்ட நாள் காதலியுமான பிரியா ஆன் சாமுவேல் என்பவரை ஏப்ரல் 2, 2005 அன்று எர்ணாகுளத்தில் உள்ள ஒரு கத்தோலிக்க தேவாலயத்தில் திருமணம் செய்து கொண்டார். இவர்களுக்கு ஏப்ரல் 16, 2019 அன்று ஈசாக் என்ற ஒரு மகன் பிறந்தார்.
# குஞ்சாக்கோ போபன்

## பிற பணிகள்

திரைப்படங்கள் மற்றும் வணிகம் தவிர, குஞ்சாக்கோ 2014 ஆம் ஆண்டில் பிரபலங்களின் துடுப்பாட்ட சங்கத்தையும் (சி3) தொடங்கினார். இவர் சி3 அமைப்பின் தலைவராக உள்ளார்.  
2015 ஆம் ஆண்டில், இவர் சார்ஜாவில் அல் பசாத் மருத்துவ மையத்தைத் திறந்தார். இது குழந்தை நடத்தை, மன இறுக்கம் மற்றும் வயது வந்தோர் மனநல மருத்துவம் ஆகியவற்றிற்கான ஒப்பீட்டளவில் குறைந்த கட்டண சுகாதார சேவையை வழங்கும் ஒரு மருத்துவ மையமாகும்.
# தேசிய நெடுஞ்சாலை 501 (இந்தியா)

**தேசிய நெடுஞ்சாலை 501**, (*National Highway 501 (India)*) பொதுவாக **தே. நெ. 501** என குறிப்பிடப்படுகிறது. இது இந்தியா தேசிய நெடுஞ்சாலை ஆகும். தே. நெ. 501 இந்தியாவின் சம்மு காசுமீர் ஒன்றிய பிரதேசத்தின் வழியாக செல்கிறது.
# தேசிய நெடுஞ்சாலை 501 (இந்தியா)

## வழித்தடம்

பஞ்ச்தார்னி-சந்தன்வாரி-பஹல்காம்-படாகுட்-நைபாஸ்டி ஹர்து-கிச்ரூ-ஐஷ்முகாம்-மார்தந்த்-கானாபால்.
# தேசிய நெடுஞ்சாலை 501 (இந்தியா)

## முக்கிய குறுக்குச் சாலைகள்

: பஞ்சதர்ணி அருகே முனையம்
: கானாபால் அருகே முனையம்
: கட்மரா நகரியத்திற்கு அருகிலுள்ள முனையம்
# தேசிய நெடுஞ்சாலை 301 (இந்தியா)

**தேசிய நெடுஞ்சாலை 301** (*National Highway 301 (India)*), பொதுவாக **தே. நெ. 301** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 301 இந்தியாவின் இலடாக்கு ஒன்றியப் பிரதேசத்தின் வழியாக செல்கிறது.
# தேசிய நெடுஞ்சாலை 301 (இந்தியா)

## வழித்தடம்

கார்கில்-பதும் (ஜான்சுகார்).
# தேசிய நெடுஞ்சாலை 301 (இந்தியா)

## முக்கியச் சந்திப்பு

: கார்கில் அருகே முனையம்
# கிங்சாங்கைட்டு

**கிங்சாங்கைட்டு** (*Qingsongite*) என்பது BN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். கனசதுரப் படிக வடிவத்துடன் கூடிய அரிய போரான் நைட்ரைடு கனிமமாக இது கருதப்படுகிறது. சீனாவின் திபெத் தன்னாட்சிப் பகுதியான சானன் மாகணத்தில் உள்ள லூபுசா ஓபியோலைட்டின் குரோமைட்டு படிவுகளுக்குள் நுண் சேர்க்கையாக 2009 ஆம் ஆண்டில் இது முதலில் கண்டறியப்பட்டது. ஆசுபோர்னைட்டு (தைட்டானியம் நைட்ரைடு), கோசைட்டு, கயனைட்டு மற்றும் உருவமற்ற கார்பன் ஆகியவை இதனுடன் தொடர்புடைய கனிமங்களில் அடங்கும்.  
பன்னாட்டு கனிமவியல் சங்கம் கிங்சாங்கைட்டு கனிமத்தை Qsg என்ற குறியீட்டால் அடையாளப்படுத்துகிறது.
# கருந்தலை நாரை

**கருந்தலை நாரை** (*Black-headed heron*-*அர்டியா மெலனோசெப்பாலா-Ardea melanocephala*) என்பது *ஆர்டீடே* என்ற நாரை குடும்பத்தைச் சேர்ந்த ஒரு பறவை ஆகும். இது சகாரா கீழமை ஆப்பிரிக்கா மற்றும் மடகாசுகரின் பெரும்பகுதி முழுவதும் காணப்படுகிறது. இப் பறவை வலசைச் செல்வதில்லை. ஆனால் சில மேற்கு ஆப்பிரிக்கப் பறவைகள் மழைக்காலத்தில் வடக்கே நகர்கின்றன.
# கருந்தலை நாரை

## இனப்பெருக்கம்

கருந்தலை நாரை சிற்றினம் பொதுவாக ஈரமான பருவத்தில் மரங்கள், நாணல் படுக்கைகள் அல்லது பாறைகளில் இனப்பெருக்கம் செய்கின்றன. இது ஒரு பருமனான குச்சிகளால் கூடமைத்து 2 முதல் 4 முட்டைகளை இடும்.
# கருந்தலை நாரை

## உணவு

கருந்தலை நாரை பெரும்பாலும் ஆழமற்ற நீரில் இரையினைத் தேடும். இதன் நீண்ட, கூர்மையான அலகு மூலம் மீன் அல்லது தவளைகளை வேட்டையாடும். இது தண்ணீரிலிருந்து விலகி, பெரிய பூச்சிகள், சிறிய பாலூட்டிகள் மற்றும் பறவைகளை எடுத்துச் செல்கிறது. இது தன் இரையை அடைய அசையாமல் காத்திருந்து வேட்டையாடுகிறது.  
கருந்தலை நாரை 85 செ. மீ. உயரமும், 150 செ. மீ. இறக்கை நீட்டமும் கொண்ட ஒரு பெரிய பறவை ஆகும். இது சாம்பல் நாரை போலவே கிட்டத்தட்ட பெரியது. இது பொதுவாக அடர் நிறமுடையதாக இருந்தாலும் தோற்றத்தில் ஒத்திருக்கிறது. இதன் இறகுகள் மேற்பகுதியில் பெரும்பாலும் சாம்பல் நிறத்திலும், கீழே வெளிர் சாம்பல் நிறமாகவும் இருக்கும். இது ஒரு சக்திவாய்ந்த மங்கலான அலகினைக் கொண்டுள்ளது.  
கருந்தலை நாரை மெதுவாகக் கழுத்தினைப் பின் நோக்கி வைத்துப் பறக்கின்றது. இவ்வாறு பறப்பது நாரை, குருகுகளின் சிறப்பியல்பாகும். மேலும் இவை கழுத்தினை நீட்டிப் பறக்கும், கொக்கு, கரண்டிவாயன்களிலிருந்து வேறுபடுகின்றன. இவை பறக்கும் போது அடிப்பகுதியின் வெண்ணிறம் அழகாகத் தோன்றும்.  
இதனுடைய அழைப்பு ஒரு உரத்த குரலாக உள்ளது.
# மஞ்சுள ரத்நாயக்க

**மஞ்சுள ரத்நாயக்க** ஓர் இலங்கை அரசியல்வாதியும் தேசிய மக்கள் சக்தி உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் அம்பாறை தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் கல்வித் துறைத் தொழிற்சங்க முன்னெடுப்புகளில் ஈடுபட்டுள்ளார்.
# மஞ்சுள ரத்நாயக்க

## தேர்தல் வரலாறு

**மஞ்சுள ரத்நாயக்கவின் தேர்தல் வரலாறு**  
| 2024 நாடாளுமன்றம் | அம்பாறை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# ஆர்டியா

**ஆர்டியா** (*Ardea*) என்பது ஹெரான்<nowiki/>களின் ஒரு பேரினம் ஆகும். இந்த ஹெரான்கள் பொதுவாக அளவில் பெரியவை. இவை பொதுவாக 80-100 செமீ நீளமுடையன.  
இந்த பெரிய ஹெரான்கள் ஈரநிலங்களுடன் தொடர்புடையவை. இங்கு இவை மீன், தவளை மற்றும் பிற நீர்வாழ் உயிரினங்களை வேட்டையாடுகின்றன. கிட்டத்தட்ட உலகளவில் வாழக்கூடிய இப்பேரினத்தின் பெரும்பாலான சிற்றினங்கள் மரங்களில் கூட்டமாக வாழ்ந்து இனப்பெருக்கம் செய்கின்றன. இவை பெரிய குச்சிகளைக் கொண்டு கூடுகளை உருவாக்குகின்றன.  
பெரிய நீலம், சாம்பல் மற்றும் ஊதா ஹெரான்கள் போன்ற வட பகுதியில் சிற்றினங்கள் குளிர்காலத்தில் தெற்கே இடம்பெயரலாம். இருப்பினும் முதல் இரண்டு சிற்றினங்கள் நீர் உறையும் பகுதிகளிலிருந்து மட்டுமே வலசைப் போகின்றன.
# ஆர்டியா

## விளக்கம்

(*ஆர்டியா ஆல்பா*, இடது) மற்ற *ஆர்டியா*வை ஒத்திருக்கிறது. சின்னக் கொக்கு (*எக்ரெட்டா கார்செட்டா*, வலது)]]
இவை பெரிய ஈட்டி போன்ற அலகு, நீண்ட கழுத்து, கால்களைக் கொண்ட சக்திவாய்ந்த பறவைகள். இவை அசையாமல் காத்திருந்து வேட்டையாடுகின்றன அல்லது திடீரென்று தாக்கி ஆழமற்ற நீரில் வேட்டையாடுகிறது. இவை மெதுவாக நிலையாகப் பறக்கும் தன்மை கொண்டுள்ளன. இவை கழுத்தினைப் பின்னோக்கி வைத்துப் பறக்கும் தன்மையின் மூலம் நாரைகள், பூநாரை மற்றும் கரண்டிவாயன்களிலிருந்து வேறுபடுகிறது.
# ஆர்டியா

## வகைப்பாட்டியல்

*ஆர்டியா* பேரினம் 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸால் 1758ஆம் ஆண்டு தனது சிசுடமா நேச்சுராவின் பத்தாவது பதிப்பில் அறிமுகப்படுத்தப்பட்டது. இந்தப் பேரினத்தின் பெயர் "ஹெரான்" என்று பொருள்படும் லத்தீன் வார்த்தையான *ஆர்டியா*விலிருந்து வந்தது. இந்த மாதிரி இனம் சாம்பல் நாரை (*ஆர்டியா சினேரா*) என்று 1840இல் ஜோர்ஜ் இராபர்ட் கிரே என்பவரால் பெயரிடப்பட்டது.  
*ஆர்டியா*வின் சில சிற்றினங்கள் சாம்பல், பெரிய நீலம் மற்றும் கோகோய் நாரை போன்றவற்றுடன் மிகவும் நெருக்கமாகத் தொடர்புடையன. இவை ஒரு பெரும் சிற்றினத்தை உருவாக்குகின்றன. இருப்பினும், குறிப்பாகப் பெரிய கொக்கு, *எக்ரெட்டா ஆல்பா* மற்றும் *காசுமரோடியசு ஆல்பசு* போன்றவை பல்வேறு வகைப்பாட்டியலாளர்களில் பிற பேரினங்களில் வைக்கப்பட்டுள்ளன. இருப்பினும், இந்தச் சிற்றினம் நிறத்தைத் தவிர எல்லாவற்றிலும் பெரிய *ஆர்டியா* நாரைகளை ஒத்திருக்கிறது. அதேசமயம் இது சிறிய வெள்ளை கொக்குகளுடன் குறைவான ஒற்றுமைகளைக் காட்டுகிறது.
# வசந்த பியதிஸ்ஸ

**வசந்த பியதிஸ்ஸ** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர் 2024 இலங்கை நாடாளுமன்றத் தேர்தலில் அம்பாறை தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார்.
# வசந்த பியதிஸ்ஸ

## தேர்தல் வரலாறு

**வசந்த பியதிஸ்ஸவின் தேர்தல் வரலாறு**  
| 2024 நாடாளுமன்றம் | அம்பாறை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# ஓசுமியம் பெண்டாகார்பனைல்

**ஓசுமியம் பெண்டாகார்பனைல்** (*Osmium pentacarbonyl*) என்பது Os(CO)<sub>5</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம ஓசுமியம் சேர்மமான இச்சேர்மம் ஓசுமியத்தின் எளிமையான தனிமைப்படுத்தக்கூடிய கார்பனைல் அணைவுச் சேர்மமாகக் கருதப்படுகிறது. ஓசுமியம் பெண்டாகார்பனைல் நிறமற்ற ஆவியாகும் திரவமாகும். 280-290 பாகை செல்சியசு வெப்பநிலையில் 200 வளிமண்டல அழுத்தத்தில் கார்பன் மோனாக்சைடின் கீழ் திண்ம டிரை ஓசுமியம் டோடெக்காகார்பனைலைச் சேர்த்து சூடுபடுத்துவதன் மூகம் ஓசுமியம் பெண்டாகார்பனைல் உற்பத்தி செய்யப்படுகிறது. மாறாக, 200 வளிமண்டல அழுத்தத்தில் கார்பன் மோனாக்சைடின் கீழ் திண்ம டிரை ருத்தேனியம் டோடெக்காகார்பனைலைச் (Ru<sub>3</sub>(CO)<sub>12</sub>) சேர்த்து 160 ° செல்சியசு வெப்பநிலையில் Ru(CO)<sub>5</sub> ஆக மாறுகிறது. .]]  
ஓசுமியம் பெண்டாகார்பனைல் மாதிரிகளை 80 °செல்சியசு வெப்பநிலைக்கு சூடாக்கும்போது மீண்டும் டிரை ஓசுமியம் கொத்துக்கு மாறுகிறது. Ru(CO)<sub>5</sub> சேர்மத்தை மீண்டும் Ru<sub>3</sub>(CO)<sub>12</sub> சேர்மமாக மாற்றுவது அறை வெப்பநிலையில் நிகழ்கிறது. பெண்டாகார்பனைல் சேர்மத்தை குளோரினேற்றம் செய்தால் ஒரு நேர்மின் அயனி பெண்டாகார்பனைல் அணைவுச் சேர்மத்தை அளிக்கிறது:
:Os(CO)<sub>5</sub> + nC<sub>2</sub>H<sub>4</sub> → Os(CO)<sub>5-n</sub>(C<sub>2</sub>H<sub>4</sub>)<sub>n</sub> + nCO (n = 1,2,3)
# லிடியர்கள்

சைரசின் கல்லறையில் லிடியா வீரனின் சிற்பம், கிமு 480]]
50]]  
**லிடியா மக்கள்**, அனதோலியாவின், (தற்கால துருக்கி நாட்டின்) மேற்கு பிரதேசமான லிடியாவில் வாழ்ந்த மக்கள் ஆவார். இம்மக்கள் இந்தோ-ஐரோப்பிய மொழியான அனதோலிய மொழிக் குடும்பத்தின் லிடியா மொழியைப் பேசினர். வரலாற்றாளர்கள் மற்றும் தொல்லியல் அறிஞர்களின் கூற்றுப்படி, இம்மக்கள் கிமு 2000 முதல் அனதோலியா பகுதிகளில் தொடர்ந்து வாழ்ந்தனர். தனித்துவமான லிடியப் பண்பாடு, தென்மேற்கு அனதோலியாவில் கிமு முதல் நூற்றாண்டு வரை நீடித்தது. லிடியர்களின் தலைநகரம் சாடிஸ் நகரம் ஆகும். இது அனதோலியாவிற்கும், கிரேக்கத்திற்கும் இடையே இருட்ந்தது. லிடியர்களின் ஆட்சி கிமு 7 ஆம் நூற்றாண்டு முதல் கிமு 6ஆம் நூற்றாண்டு வரை மிகவும் செழித்திருந்த போது, லிடியாவிற்கு வடகிழக்கில் இருந்த ஃபிரிஜியாபகுதிகளை கைப்பற்றி ஆண்டனர். லிடியர்களின் நாட்டிற்கு கிழக்கில் மீடியாப் பேரரசு இருந்தது.  
கிமு 546ல் பாரசீக அகாமனிசியப் பேரரசர் சைரசுவின் படைகளுடன் எக்லிப்ஸ் போரில்லிடியப் படைகள் வீழ்ச்சி கண்டதால், அத்துடன் லிடியர்களின் ஆட்சி முடிவிற்கு வந்தது.
# லிடியர்கள்

## இதனையும் காண்க

- லிடியா
- மீடியாப் பேரரசு
# காவு

|360x360px]]
**காவு** (*Kavu*) என்பது தென் இந்தியாவின் கேரளத்தில் உள்ள மலபார் கடற்கரை முழுவதும் உள்ள புனித தோப்புகளுக்கு வழங்கப்படும் பாரம்பரியப் பெயராகும். கவுகள் பல நூற்றாண்டுகள் பழமையான சடங்கு நடனமான தெய்யத்துக்கு, குறிப்பிடத்தக்கவையாகும்.
# காவு

## பாம்புத் தோப்புகள்

, திருச்சூர் ]]
, திருச்சூர் ]]
சர்ப்பக் காவு (பொருள் *பாம்புகளின் உறைவிடம்*) என்பது தென்னிந்தியாவின் கேரள மாநிலத்தில் பாரம்பரிய வீடுகளுக்கு அருகில் காணப்படும் இயற்கை புனித இடமாகும். இந்தத் தளங்களில் பாம்புகள் வசிப்பதாக நம்பப்படுகிறது, மேலும் இப்பகுதியில் பொதுவாக மானசா ('பாம்புகளின் தெய்வம்'), *நாக ராஜா*, பிற *நாக தேவதைகள்* போன்றவற்றிற்கான இடமாக கருதப்படுகிறது. மேலும் இங்கு நடக்கும் சிறப்பு விழாக்களின் போது காணிக்கை, சடங்குகள் போன்றவை செய்யப்படுகின்றன. இங்கு நம்பூதிரிகளில் சில பிரிவினரால் சடங்குகள் நடத்தப்படும்கின்றன. மேலும் அனைத்து சாதியினரும் சர்ப்ப காவுகளை பயபக்தியுடன் அணுகுகின்றனர். உரிய விழாக்களின்போது தவிர இப்பகுதிகளில் நுழைவது தடைசெய்யப்பட்டுள்ளது.  
ஏராளமான சத்திரிய மன்னர்களைக் கொன்ற பரசுராமர், பின்னர் அரபிக்கடலில் இருந்து கேரளத்தை உருவாக்கி தான் செய்த அந்தக் கொலை பாவங்களுக்கு பரிகாரமாக, அந்த நிலத்தை "தானமாக" பிராமணர்களுக்கு (நம்பூதிரிகளுக்கு) வழங்கினார் என்று தொன்மங்கள் கூறுகின்றன. அந்த நிலம் காடுகளாலும், நச்சுப் பாம்பகளாலும் நிறைந்து காணப்பட்டது. எனவே பிராமணர்கள் அங்கே தங்க மறுத்தனர். அதனால் பரசுராமர் சிவபெருமானிடம் அதற்கு ஒரு தீர்வை வழங்குமாறு வேண்டினார். சிவன் பரசுராமனிடம் மானசா, அனந்தன், பாம்புகளின் அரசனான வாசுகி ஆகியோரை வணங்கத் தொடங்குமாறு கூறினார். பரசுராமர் அவ்வாறே செய்தார். மேலும் அவர் கேரளத்தில் பாம்பு வழிபாட்டைத் தொடங்கவும், குறிப்பாக சர்ப்பக்காவு (பாம்பு காடுகள்) என்ற பெயரில் பாம்புகளுக்கு சில காடுகளை வழங்கவும் அறிவுறுத்தினர். பரசுராமர் பின்னர் மன்னார்சாலை (ஆலப்புழா மாவட்டத்தில் ஹரிப்பாடு அருகே), வெட்டிக்கொட்டு (ஆலப்புழா மாவட்டத்தில் காயம்குளம் அருகில்) மானசா, அனந்தா, வாசுகி தேவி ஆகியோரின் சிலைகளை நிறுவி வழிபடத் தொடங்கினார். பிராமணர்களும் மானசா, அனந்தா , வாசுகி தேவி போன்றோரை வழிபட்டனர். இதனால் மகிழ்ச்சியடைந்த நாக தெய்வங்கள் கேரளத்தை வாழ ஏற்றதாக மாற்றினர்.  
சர்ப்பக் காவுகள் அதன் வளமான உயிரியல் செல்வத்தைப் பாதுகாப்பதோடு மட்டுமல்லாமல் மண் மற்றும் நீர் வளத்தை பாதுகாப்பிற்கும் பயன்படுகின்றன. தோப்புகளை ஒட்டிய குளங்கள் மற்றும் நீரோடைகள் வற்றாத நீர் ஆதாரங்களாக உள்ளன. விலங்குகள், பறவைகள் போன்ற பல உயிர்களின் நீர் தேவைகளுக்காக, குறிப்பாக கோடையில் இவை கடைசி புகலிடமாக உள்ளன. புனித தோப்புகளிலிருந்து விழும் இலைதழைகளினால் உருவாகும் வளமான குப்பை கலவைகள் மண்ணை வளப்படுத்துகின்றன. இவ்வாறு உருவாக்கப்படும் ஊட்டச்சத்துக்கள் புனித தோப்பின் சுற்றுச்சூழல் அமைப்பிற்குள் மறுசுழற்சி செய்யப்படுவது மட்டுமல்லாமல், அருகிலுள்ள வேளாண் அமைப்புகளுக்கும் உதவுகின்றன.
# காவு

## புனிதத் தோப்புகள்

காவு என்பது இந்தியாவில் உள்ள புனிதத் தோப்பின் தென்னிந்திய வடிவமாகும்.
ஒரு கோவிலில் ஆலமரம்]]  
வில் ஒரு சர்பக்காவு]]
ஆற்றின் கரையில் சந்தோட் அருகே உள்ள ஒரு புனிதமான இந்து தோப்பு.]]
**இந்தியாவில்** புனித தோப்புகள் என்பவை பல்வேறு அளவுகளில் உள்ள காடுகளின் முண்டுகளாகும். அவை சமூக ரீதியாக பாதுகாக்கப்படுகின்றன. பொதுவாக அவற்றைப் பாதுகாக்கும் சமூகத்தின் குறிப்பிடத்தக்க சமய நம்பிக்கையைக் கொண்டுள்ளன. இந்தக் காடுகளில் பொதுவாக வேட்டையாடுதலும், மரம் வெட்டுதலும் போன்றவை கண்டிப்பாக தடைசெய்யப்பட்டுள்ளன. தேன் சேகரிப்பு, சுள்ளி சேகரிப்பு போன்றவை சில நேரங்களில் அனுமதிக்கப்படுகின்றன. புனித தோப்புகள் இந்தியாவில் கூட்டாட்சி சட்டத்தின் மூலம் பாதுகாப்பைப் பெறவில்லை. சில தன்னார்வ தொண்டு நிறுவனங்கள் அத்தகைய தோப்புகளைப் பாதுகாக்க உள்ளூர் கிராம மக்களுடன் இணைந்து செயல்படுகின்றன. பாரம்பரியமாக, சில சமயங்களில் இன்றும் கூட, உள்ளூர் சமூகத்தைச் சேர்ந்தவர்கள் மாறி மாறி தோப்பைப் பாதுகாக்கின்றனர். இருப்பினும் வன விலங்கு (பாதுகாப்பு) திருத்தச் சட்டம், 2002 இன் கீழ் புனித தோப்புகளை உள்ளடக்கிய சமூகத்திற்கு சொந்தமான நிலங்களுக்கு அரசு பாதுகாப்பு வழங்குவதற்கான சட்டத்தை அறிமுகப்படுத்தியுள்ளது.  
இந்திய புனித தோப்புகள் சில நேரங்களில் கோயில்கள் / மடங்கள் / இடுகாடுகளுடன் தொடர்புடையவை (இதுபோல் யப்பானில் முறையே சிந்தோ மற்றும் ரியுக்யுவான் சமயம்- அடிப்படையிலான புனித தோப்புகள் உள்ளன). ஆல்பைன் புல்வெளிகள் போன்ற சமய அடிப்படையில் பாதுகாக்கப்பட்ட பிற இயற்கை வாழ்விடங்களையும் புனித தோப்புகள் போன்றவையாக கருதலாம்.  
புனித தோப்புகள் பற்றிய வரலாற்று குறிப்புகளை காளிதாசனின் விக்கிரமோவர்சியம் வரையிலான பண்டைய செவ்வியல் இலக்கியங்களில் இருந்து காணலாம்.
# காவு

## நம்பிக்கைகளும் நடைமுறைகளும்

பொதுவாக, இத்தகைய தோப்புகள் "முதன்மை தெய்வம்" என்ற கருத்துடன் தொடர்புடையவை. இந்த புனித தெய்வங்களில் பெரும்பாலானவை உள்ளூர் இந்து கடவுள்களுடன் தொடர்புடையவை என்றாலும், இஸ்லாமிய மற்றும் பௌத்த மரபைச் சேர்ந்த புனித தோப்புகள் மற்றும் சில சிறிய உள்ளூர் சமயங்கள் மற்றும் நாட்டுப்புற சமயங்களை அடிப்படையாகக் கொண்டவை (நாட்டுப்புற தெய்வங்கள் என்பவை *அய்யனார், அம்மன்* போன்றவை) என அறியப்படுகின்றன. கேரளம் மற்றும் கருநாடகத்தில் மட்டும் புனித தோப்புகளுடன் தொடர்புடைய 1000 தெய்வங்கள் உள்ளன. கருநாடகத்தின் குடகு மாவட்டத்தில் பழங்காலத்திலிருந்தே குடகுடகு மக்களின் தற்காப்பு சமூகம் ஐயப்ப வனக் கடவுளுக்கு அர்ப்பணிக்கப்பட்ட 1000 தேவ காடுகளை பராமரித்து வந்தது.  
இந்து பாரம்பரியம் காடுகள் *தபோவனம்*, *மகாவனம்,* *ஸ்ரீவனம்* என்ற மூன்று வகைகளாக கருதப்படுகின்றன. *தபோவனம்* என்பது தவத்துடன் தொடர்புடைய காடுகளாகும். அவற்றில் *துறவிகளும்*, *ரிஷிகளும்* வசிப்பர். *மகாவனம்* என்பது பெரும் இயற்கை காடுகளைக் குறிக்கிறது. சாதாரண மனிதர்கள் இந்தக் காடுகளுக்குள் நுழைய அனுமதிக்கப்படாததால், *தபோவனமும்,* *மகாவனமும்* தாவரங்கள் மற்றும் விலங்கினங்களுக்கான ஒரு சரணாலயமாக கருதப்படுகின்றன. *ஸ்ரீவனம்*, அதாவது," செழிப்பு தெய்வத்தின் காடுகள்", அடர்ந்த காடுகள் மற்றும் தோப்புகளைக் கொண்டுள்ளதாகும். முந்தையவற்றிலிருந்து, மக்கள் காய்ந்த மரங்கள், இலைகள், வன விளைபொருட்கள், குறைந்த அளவு மரங்களை சேகரிப்பார்கள். இதனால் இயற்கை சுற்றுச்சூழல் அமைப்பு தேவையில்லாமல் தொந்தரவு செய்யப்படாது. தோப்புகள் தான் அறுவடை செய்யக்கூடிய காடுகளகக் கருதப்பட்டன. சில நேரங்களில், மா மரங்கள் போன்ற குறிப்பிட்ட மரங்களை தோப்புகளில் நட்டு வளர்ப்பர். தோப்புகள் சமய சடங்குகள், திருவிழாக்கள், பொழுதுபோக்குகளுடன் தொடர்புடையவை. கிராமங்களில், *பஞ்சவாடி*, அல்லது காடுகளைக் குறிக்கும் ஐந்து மரங்களின் தொகுப்பு பராமரிக்கப்பட்டன. இந்த மரங்கள் நிலம், நீர், நெருப்பு, காற்று, ஆகாயம் ஆகிய பஞ்சபூதங்களைக் குறிக்கின்றன.
# காவு

## பயன்கள்

**பாரம்பரிய பயன்பாடுகள்**: புனித தோப்புகளின் மிக முக்கியமான பாரம்பரிய பயன்பாடுகளில் ஒன்றாக, பல்வேறு ஆயுர்வேதம், சித்த மருந்துகளின் களஞ்சியமாக செயல்படுகின்றன. மற்ற பயன்பாடுகளில் பழங்கள், தேன் போன்ற வளங்களின் ஆதாரமாகவும் விளங்கின. இருப்பினும், பெரும்பாலான புனித் தோப்புகளில் மரங்களை வெட்டுவது தடைசெய்யப்பட்டது. இவை மண் அரிப்பைக் குறைக்கவும், பாலைவனமாக்கல்லைத் தடுக்க உதவுகிறது. புனிதத் தோப்புகள் பெரும்பாலும் குளங்கள் மற்றும் நீரோடைகளுடன் தொடர்புடையவை, அவை உள்ளூர் சமூகங்களின் நீர் தேவைகளை பூர்த்தி செய்கின்றன. அவை சில நேரங்களில் நிலத்தடி நீர்நிலைகளை பெருக்கவும் பயன்பட்டன.  
**நவீன பயன்கள்**: நவீன காலங்களில், பல்வேறு உயிரினங்கள் அவற்றின் வாழ்விட அழிப்பு, வேட்டையாடுதல் காரணமாக இந்தப் பகுதிகளில் தஞ்சம் அடைவதால், புனித தோப்புகள் பல்லுயிர் மையங்களாக மாறிவிட்டன. புனித தோப்புகளில் பெரும்பாலும் அண்டைப் பகுதிகளில் அழிந்துபோன தாவர, விலங்கு இனங்களின் விழிடமாக உள்ளன. இது தவிர, நகர்ப்புற நிலப்பரப்புகளில் உள்ள புனித தோப்புகள் நகரத்திற்கு "நுரையீரல்களாகவும்" செயல்படுகின்றன.
# காவு

## அச்சுறுத்தல்கள்

தோப்புக்கு ஏற்பட்டுள்ள அச்சுறுத்தல்களில் நகரமயமாக்கல், வளங்களை அதிகப்படியாக சுரண்டுதல் (அதிகப்படியான மிகை மேய்தல் மற்றும் மிகுதியான விறகு சேகரிப்பு போன்றவை), சமய நடைமுறைகள் காரணமாக சுற்றுச்சூழல் அழிவு ஏற்படுகின்றது. தோப்புகள் பல நாட்டார் தெய்வங்களின் வசிப்பிடங்களாகக் கருதப்பட்டாலும், அண்மைக் காலங்களில் அவற்றில் பல இந்து கோயில்கள் கட்டுவதற்கு ஓரளவு அழிக்கப்பட்டுள்ளன. புனித தோப்புகளுக்கு ஏற்படும் மற்ற அச்சுறுத்தல்களில் ஆக்கிரமிப்பு உயிரினங்களான *குரோமோலேனா ஓடோராட்டா*, *உண்ணிச்செடி* , சீமைக்கருவேலம் போன்ற தாவர இனங்கள் அடங்கும்.
# காவு

## மரபுகள்

தோப்புகளின் தெய்வங்களுடன் தொடர்புடையவையாக ஏராளமான தனித்துவமான உள்ளூர் கலை வடிவங்களும், நாட்டுப்புற மரபுகளும் உள்ளன. தோப்புகளைப் பாதுகாக்கும் உள்ளூர் தெய்வங்களை அடிப்படையாகக் கொண்ட சடங்கு நடனங்கள் மற்றும் நாடகங்கள் கேரளத்தில் *தெய்யம்* என்றும் கருநாடகத்தில் *நாகமண்டலம்* என்றும் அழைக்கப்படுகின்றன. பெரும்பாலும், விரிவான சடங்குகள், நாட்டார் வழக்காற்றியல், நாட்டுப்புறத் தொன்மங்கள், மரபுகள் போன்றவற்றுடன் புனித தோப்புகளுடன் தொடர்புடையவையாக உள்ளன.
# தேசிய நெடுஞ்சாலை 34 (இந்தியா)

**தேசிய நெடுஞ்சாலை 34** (*National Highway 34 (India)*(தே. நெ. 34) என்பது இந்தியாவில் உள்ள ஒரு தேசிய நெடுஞ்சாலை ஆகும். இது உத்தராகண்டு மாநிலத்தில் உள்ள கங்கோத்ரி தாம் முதல் மத்தியப் பிரதேசத்தில் உள்ள லக்னடோன் வரை செல்கிறது. இது உத்தரப் பிரதேச மாநிலம் வழியாக செல்கிறது.
# தேசிய நெடுஞ்சாலை 34 (இந்தியா)

## வழித்தடம்

; உத்தராகண்டம்  
கங்கோத்ரி தாம், பட்வாரி, உத்தரகாசி, தாராசு, தெஹ்ரி, அம்பாட்டா, ரிசிகேசு, அரித்துவார்-உத்தரப் பிரதேச எல்லை.  
; உத்தரப்பிரதேசம்  
நஜிபாபாத், பிஜ்னோர், மீரட், மவானா, காசியாபாத், புலந்த்சகர், அலிகார், சிக்கந்திர ராவ் (ஹத்ராஸ் எட்டா, கன்னோசி, கான்பூர், அமீர்பூர், மௌதா, மகோபா-மத்தியப் பிரதேசம் எல்லை.  
; மத்தியப் பிரதேசம்  
சத்தர்பூர், கிராபூர், பட்டியாகர், தாமோ, ஜபல்பூர், பர்கி லக்னடோன் (சியோனி).
# தேசிய நெடுஞ்சாலை 34 (இந்தியா)

## சந்திப்புகள்

: -தாரசூவில் முதல் சந்திப்பு
: லக்னடோன் அருகே முனையம்
: சந்திப்பு சிக்கந்திர ராவ்
# தேசிய நெடுஞ்சாலை 35 (இந்தியா)

**தேசிய நெடுஞ்சாலை 35** (*National Highway 35 (India)*)(**தே. நெ. 35**) என்பது இந்தியாவின் ஒரு தேசிய நெடுஞ்சாலை ஆகும். இந்த நெடுஞ்சாலை முற்றிலும் உத்தரப் பிரதேச மாநிலத்தில் செல்கிறது. ஆனால் இப்போது மத்தியப் பிரதேசத்தில் உள்ள கஜுராஹோ வரை விரிவாக்கம் செய்யப்படுகிறது.
# தேசிய நெடுஞ்சாலை 35 (இந்தியா)

## வழித்தடம்

கஜுராஹோ, தும்ரா சௌராஹா, ராகோலி, மஹோபா, கப்ராய், பண்டா, கர்வி, மவு, பிரயாக்ராஜ், மிர்சாபூர், வாரணாசி.
# தேசிய நெடுஞ்சாலை 35 (இந்தியா)

## சந்திப்புகள்

: கஜுராஹோ அருகே முனையம்.
: மகோபா அருகே முனையம்.
: கப்ராய் அருகே முனையம்.
: பண்டா அருகே .
: சித்ரகூடம் அருகே
: ராய்ப்புரா அருகே
: ஜமிரா அருகே
: பிரயாக்ராஜ் அருகே .
: வாரணாசி அருகே முனையம்.
# தேசிய நெடுஞ்சாலை 37 (இந்தியா)

**தேசிய நெடுஞ்சாலை 37** (*National Highway 37 (India)*)(**தே. நெ. 37**) என்பது இந்தியாவின் ஒரு தேசிய நெடுஞ்சாலை ஆகும். இந்த நெடுஞ்சாலை அசாமின் கரீம்கஞ்ச் அருகே உள்ள பதர்பூர் மற்றும் மணிப்பூரின் இம்பால் இடையே செல்கிறது.  
2016 தெற்காசிய விளையாட்டுப் போட்டிகளில் சைக்கிள் ஓட்டுதல் நிகழ்வுக்கு இந்த நெடுஞ்சாலை பயன்படுத்தப்பட்டது.
# தேசிய நெடுஞ்சாலை 41 (இந்தியா)

**தேசிய நெடுஞ்சாலை 41** (**தே. நெ. 41**) என்பது இந்தியாவின் முதன்மையான தேசிய நெடுஞ்சாலையாகும். இந்த நெடுஞ்சாலை முற்றிலும் குசராத்து மாநிலத்தில் செல்கிறது. இது சமாக்கியாலியில் தொடங்கி நாராயண் சரோவரில் முடிவடைகிறது. இந்தத் தேசிய நெடுஞ்சாலை 290 கி.மீ. (180 மைல்) நீளம் கொண்டது.
# தேசிய நெடுஞ்சாலை 41 (இந்தியா)

## வழித்தடம்

தேசிய நெடுஞ்சாலை-41 சமாக்கியாலி, காந்திதாம், மாண்டவி, நலியா ஆகிய நகரங்களை இணைக்கிறது. குசராத்து மாநிலத்தில் உள்ள நாராயண் சரோவரில் முடிவடைகிறது.
# தேசிய நெடுஞ்சாலை 41 (இந்தியா)

## சந்திப்புகள்

: சமகியாலி அருகே முனையம்.
: பீம்சர் அருகே
: காந்திதம் அருகே
# தேசிய நெடுஞ்சாலை 39 (இந்தியா)

**தேசிய நெடுஞ்சாலை 39** (*National Highway 39 (India)*)(**தே. நெ. 39**) என்பது இந்தியா<nowiki/>வின் தேசிய நெடுஞ்சாலை ஆகும். இந்த நெடுஞ்சாலை இந்திய மாநிலங்களான மத்தியப் பிரதேசம், உத்தரப் பிரதேசம் மற்றும் சார்க்கண்டு வழியாக செல்கிறது.
# தேசிய நெடுஞ்சாலை 39 (இந்தியா)

## வழித்தடம்

சுமார் 869 கிலோ மீட்டர் நீளமுள்ள (540 மைல்) இந்த நெடுஞ்சாலை ஜான்சி, சத்தர்பூர், பன்னா, சத்னா, ரேவா, இராம்பூர் நாய்கின், சித்தி, சிங்கரௌலி, ரேனுகுட், சக்திநகர் மற்றும் சார்க்கண்டின் சில முக்கிய நகரங்கள் வழியாகச் செல்கிறது.  
சார்க்கண்டில் 262 கி. மீ. நீளமுள்ள இந்த சாலை பிலாசுபூர் கிராமம், காட்வா, டால்டன்கஞ்சில் உள்ள தேசிய நெடுஞ்சாலை-139ஐ இணைக்கிறது. பின்னர் லத்தேஹார் வழியாகச் சந்த்வா தேசிய நெடுஞ்சாலை 22ஐ இணைக்கிறது.
# தேசிய நெடுஞ்சாலை 43 (இந்தியா)

**தேசிய நெடுஞ்சாலை 43** (**தே. நெ. 43**)(*National Highway 43 (India)*) என்பது இந்தியாவின் முதன்மையான தேசிய நெடுஞ்சாலையாகும். இது மத்தியப் பிரதேசத்தில் உள்ள குல்கஞ்சியிலிருந்து சத்தீசுகர் வழியாகச் சார்க்கண்டில் உள்ள சைபாசாவில் முடிவடைகிறது. இந்த தேசிய நெடுஞ்சாலை 1, 062.5 கிமீ நீளமானது. தேசிய நெடுஞ்சாலைகள் மறுசீரமைக்கப்படுவதற்கு முன்பு தே. நெ. 6 பழைய தேசிய நெடுஞ்சாலைகளாக 78, 23 மற்றும் 33 என பல்வேறு எண்களில் அழைக்கப்பட்டது.
# தேசிய நெடுஞ்சாலை 43 (இந்தியா)

## வழித்தடம்

### மத்தியப் பிரதேசம்

குல்கஞ்ச், ராஜ்புவா அமான்கஞ்ச், பவாய், கட்னி, உமரியா, ஷாஹ்டோல், அனுப்பூர், கோட்மா
# தேசிய நெடுஞ்சாலை 43 (இந்தியா)

## வழித்தடம்

### சத்தீசுகர்

மனேந்திரகர், பைகுந்த்பூர், சூரஜ்பூர், அம்பிகாபூர், பதல்காவ், ஜஷ்புர்நகர்
# தேசிய நெடுஞ்சாலை 43 (இந்தியா)

## வழித்தடம்

### சார்க்கண்டு

கும்லா, பெரோ, நாக்ரி, ராஞ்சி, புண்டு, தமார், சண்டில், மணிகுல், சரைகேலா, சைபாசா
# தேசிய நெடுஞ்சாலை 43 (இந்தியா)

## சந்திப்புகள்

: குல்கஞ்ச் அருகே முனையம்.
: பவாய் அருகே
: காட்னி அருகே
: சாக்டோல் அருகே
: அம்பிகாபூர் அருகே
: அம்பிகாபூர் அருகே
: கும்லா அருகே
: கும்லா அருகே தே. நெ. 143ஏ.
: சண்டில் அருகே
: சைபாசா அருகே
# யூரோப்பியம்(II) சல்பைடு

**யூரோப்பியம்(II) சல்பைடு** (*Europium(II) sulfide*) என்பது EuS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறத்தில் காற்றில் நிலைப்புத்தன்மை கொண்ட தூளாக இது காணப்படுகிறது. யூரோப்பியம் சல்பைடில் யூரோப்பியம் +II என்ற ஆக்சிசனேற்ற நிலையைக் கொண்டுள்ளது. அதேசமயம் இலாந்தணைடுகள் ஒரு பொதுவான +III என்ற ஆக்சிசனேற்ற நிலையை வெளிப்படுத்துகின்றன. யூரோப்பியம்(II) சல்பைடின் கியூரி வெப்பநிலை 16.6 கெல்வின் ஆகும். இந்த வெப்பநிலைக்குக் கீழே இது ஒரு ஃபெரோ காந்த சேர்மம் போல செயல்படுகிறது, மேலும் அதற்கு மேலான வெப்பநிலையில் எளிய பாரா காந்த பண்புகளை வெளிப்படுத்துகிறது. EuS ஆனது ஆக்சிசனேற்றத்தின் அறிகுறிகளைக் காட்டத் தொடங்கும் போது, காற்றில் 500 °செல்சியசு வெப்பநிலை வரை நிலைப்புத்தன்மையுடன் காணப்படுகிறது. மந்தவாயுச் சூழலில் இது 1470 °செல்சியசு வெப்பநிலையில் சிதைகிறது.
# யூரோப்பியம்(II) சல்பைடு

## கட்டமைப்பு

யூரோப்பியம்(II) சல்பைடு பாறை உப்பு கட்டமைப்புடன் முகமைய கனசதுரம் (FCC) படிக அணிக்கோவையில் படிகமாகிறது. யூரோப்பியம் மற்றும் கந்தகம் இரண்டும் ஆறின் ஒருங்கிணைப்பு எண்ணுடன் எண்முக ஒருங்கிணைப்பு வடிவவியலைக் கொண்டுள்ளன. Eu-S பிணைப்பின் பிணைப்பு நீளம் 2.41 Å. ஆகும்.
# யூரோப்பியம்(II) சல்பைடு

## தயாரிப்பு

தூள் செய்யப்பட்ட யூரோப்பியம்(III) ஆக்சைடு (Eu<sub>2</sub>O<sub>3</sub>) சேர்மத்துடன் ஐதரசன் சல்பைடைச் சேர்த்து (H<sub>2</sub>S) 1150 °செல்சியசு வெப்பநிலைக்கு சூடுபடுத்தினால் யூரோப்பியம்(II) சல்பைடு உருவாகிறது. வினையில் உருவான கச்சா EuS சேர்மத்திலுள்ள அதிகப்படியான கந்தகத்தை அகற்ற வெற்றிடத்தின் கீழ் 900 °செல்சியசு வெப்பநிலைக்கு சூடுபடுத்தி சுத்திகரிக்கப்படுகிறது.  
:Eu<sub>2</sub>O<sub>3</sub> + 3 H<sub>2</sub>S → 2 EuS + 3 H<sub>2</sub>O + S  
EuS கூடுதலாக யூரோப்பியம் டைகுளோரைடிலிருந்து (EuCl<sub>2</sub>) தயாரிக்கப்பட்டது. இருப்பினும், அத்தகைய பொருட்கள் குளோரைடால் மாசுபடுத்தப்படுகின்றன.
# தேவோசா சட்டமன்றத் தொகுதி

**தேவோசா சட்டமன்றத் தொகுதி** (Teosa Assembly constituency) இந்தியாவின் மகாராட்டிர மாநில சட்டப்பேரவையில் உள்ள உள்ள 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் உள்ள எட்டு தொகுதிகளில் ஒன்றாகும். இது அமராவதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தேவோசா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1978 | சந்திரகாந்த் தாக்கூர் | சுயேச்சை |  |
| 1980 | இந்திய தேசிய காங்கிரசு |  |  |
| 1985 | சரத் தசரே | இந்திய காங்கிரசு |  |
| 1990 | நத்து மங்காலே | இந்தியப் பொதுவுடைமைக் கட்சி |  |
| 1995 | சரத் தசாரே | இந்திய தேசிய காங்கிரசு |  |
| 1999 | சாகேப்ராவ் தாத்தே | பாரதிய ஜனதா கட்சி |  |
| 2004 |  |  |  |
| 2009 | யசோமதி சந்திரகாந்த் தாக்கூர் | இந்திய தேசிய காங்கிரசு |  |
| 2014 |  |  |  |
| 2019 |  |  |  |
| 2024 | ராசேசு சிறீராம்ஜி வான்கடே | பாரதிய ஜனதா கட்சி | } |
# சத்ய சாய் மகளிர் கல்லூரி

**சத்ய சாய் மகளிர் கல்லூரி** (*Sathya Sai College For Women*) என்பது இந்தியாவில் இராசத்தான் மாநிலத்தில் உள்ள ஜெய்ப்பூர் நகரில் உள்ள ஒரு பெண்கள் கல்லூரி ஆகும். இது ஜெய்ப்பூரின் ஜவகர் நகர் பகுதியில் அமைந்துள்ளது. இக்கல்லூரி இளங்கலை படிப்புகளை வழங்குகிறது. இக்கல்லூரி 1974-இல் நிறுவப்பட்டது. இந்தக் கல்லூரி இராசத்தான் பல்கலைக்கழகத்துடன் இணைக்கப்பட்டுள்ளது.
# மகாராணி கல்லூரி

**மகாராணி கல்லூரி** (*Maharani College*) என்பது இராசத்தான் மாநிலத்தில் உள்ள ஜெய்ப்பூர் நகரில் உள்ள ஒரு பெண்கள் கல்லூரி ஆகும். 1944ஆம் ஆண்டில் நிறுவப்பட்ட இந்த கல்லூரி இராசத்தான் பல்கலைக்கழகத்தின் ஆறு உறுப்புக் கல்லூரிகளில் ஒன்றாகும். இது மகாராணி காயத்ரி தேவி பெயரில் நிறுவப்பட்டது.
# இராசத்தான் கல்லூரி

**இராசத்தான் கல்லூரி** (*Rajasthan College*) என்பது இராசத்தான் பல்கலைக்கழகம் உறுப்புக் கல்லூரி ஆகும். இது இந்தியாவில் இராசத்தான் மாநிலத்தின் தலைநகரான ஜெய்ப்பூரில் அமைந்துள்ள ஒரு முன்னணி கலை மற்றும் சமூக அறிவியல் கல்லூரியாகும். இது 1957ஆம் ஆண்டில் "இராசத்தான் அரசு கல்லூரி" என நிறுவப்பட்டது. இது ராஜஸ்தான் பல்கலைக்கழகத்தின் ஏழு உறுப்புக் கல்லூரிகளில் ஒன்றாகும். இக்கல்லூரியில் நுண்கலை, சமூக அறிவியல் மற்றும் மொழிகளில் இளங்கலை படிப்புகள் வழங்கப்படுகின்றன. இது ஜவஹர்லால் நேரு சாலையில் அமைந்துள்ளது. இக்கல்லூரியில் உள்ள விவேகானந்தர் விடுதி, பல்கலைக்கழக விடுதி, கல்லூரியுடன் தொடர்புடைய விடுதிகள் ஆகும்.
# தேசிய நெடுஞ்சாலை 943 (இந்தியா)

**தேசிய நெடுஞ்சாலை 943** (*National Highway 943 (India)*) பொதுவாக **தே. நெ. 943** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 43<nowiki/>இன் துணைச் சாலையாகும். தே. நெ. 943 இந்தியாவின் மத்தியப் பிரதேச மாநிலத்தின் வழியாகச் செல்கிறது.
# தேசிய நெடுஞ்சாலை 943 (இந்தியா)

## வழித்தடம்

பாவாய்-சலேஹா- (ஜசோ) ஜசு-நாகோட்.
# தேசிய நெடுஞ்சாலை 943 (இந்தியா)

## சந்திப்புகள்

: பவாய் அருகே முனையம்
: நாகோட் அருகே முனையம்
# ராஜிவ் காந்தி அரசு மகளிர் மற்றும் குழந்தைகள் நல மருத்துவமனை

ராஜுவ் காந்தி அரசு மகளிர் மற்றும் குழந்தைகள் நல மருத்துவமனை இந்திய நாட்டின் புதுச்சேரி ஒன்றியத்தின் தலைநகரான பாண்டிச்சேரியில் அமைந்துள்ள ஒரு அரசு மருத்துவமனை ஆகும். இது 300 ஆண்டுகாள பழமைவாய்ந்தது . 2017 ஆம் ஆண்டு 270 படுக்கை வசதியில் இருந்து 700 படுக்கை வசதி கொண்ட மருத்துவமனையாக தரம் உயர்த்தப்பட்டுள்ளது .
# தானே சட்டமன்றத் தொகுதி

**தானே சட்டமன்றத் தொகுதி** (*Thane Assembly constituency*) என்பது இந்தியாவின் மகாராட்டிராவின் 288 சட்டமன்றத் தொகுதிகளில் ஒன்றாகும். தானே மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். தானே மும்பைக்கு அருகில் உள்ளது.
# தானே சட்டமன்றத் தொகுதி

## சட்டப்பேரவை உறுப்பினர்கள்

| 1962 | சம்பா மோகல் | இந்திய தேசிய காங்கிரசு |
| --- | --- | --- |
| 1967 | டி. கே. ராஜர்சி |  |
| 1972 | விமல் ரங்னேகர் |  |
| 1978 | கஜானன் கோலி | ஜனதா கட்சி |
| 1980 | காந்தி கோலி | இந்திய தேசிய காங்கிரசு |
| 1985 | இந்திய தேசிய காங்கிரசு |  |
| 1990 | மோரேஷ்வர் ஜோஷி | சிவ சேனா |
| 1995 |  |  |
| 1999 |  |  |
| 2004 | ஏக்நாத் சிண்டே |  |
| 2009 | ராஜன் பாபுராவ் |  |
| 2014 | சஞ்சய் முகுந்த் கேல்கர் | பாரதிய ஜனதா கட்சி |
| 2019 |  |  |
| 2024 | } |  |
# சஞ்சய் முகுந்த் கேல்கர்

**சஞ்சய் முகுந்த் கேல்கர்** (*Sanjay Mukund Kelkar*) ஓர் இந்திய அரசியல்வாதியும், பாரதிய ஜனதா கட்சி உறுப்பினரும் ஆவார். இவர் மகாராட்டிரா சட்டமன்றத்தில் இரண்டாவது முறையாக உறுப்பினராக உள்ளார்.
# சஞ்சய் முகுந்த் கேல்கர்

## தொகுதி

சஞ்சய் முகுந்த் கேல்கர் மகாராட்டிரா தானே நகரச் சட்டமன்றத் தொகுதியிலிருந்து தேர்ந்தெடுக்கப்பட்டார்.
# சஞ்சய் முகுந்த் கேல்கர்

## வகித்த பதவிகள்

- மகாராட்டிரா சட்டப்பேரவை
# தேசிய நெடுஞ்சாலை 156 (இந்தியா)

**தேசிய நெடுஞ்சாலை 156** (*National Highway 156 (India)*) பொதுவாக **தே. நெ. 156** என குறிப்பிடப்படுகிறது. இது இராசத்தானின் நிம்பாகெரா நகரத்தை மத்தியப் பிரதேச எல்லையுடன் இணைக்கும் ஒரு நெடுஞ்சாலை ஆகும்.  
| 81 | நிம்பாகெரா | மத்தியப் பிரதேச எல்லை | 10 | } |
| --- | --- | --- | --- | --- |
# நிம்பாகெரா

**நிம்பாகெரா** (*Nimbahera*) என்பது இந்தியாவின் இராசத்தானில் உள்ள சித்தோர்கார் மாவட்டத்தில் உள்ள ஒரு நகரம் ஆகும். இது சித்தோர்கார் நகரத்திலிருந்து 32 கி. மீ தொலைவிலும், மாநிலத் தலைநகரான ஜெய்ப்பூரிலிருந்து கி. மீ (220 மைல்) தொலைவில் தென்மேற்கிலும் அமைந்துள்ளது. நிம்பாகோரா தொடருந்து மற்றும் சாலை இரண்டின் மூலமும் இணைக்கப்பட்டுள்ளது. இது அஜ்மீரை இரத்லாமுடன் இணைக்கும் தொடருந்து பாதையில் அமைந்துள்ளது.  
நிம்பாகெராவில் மேவதி சமூகத்தின் கணிசமான மக்கள் தொகை உள்ளது.
# நிம்பாகெரா

## புவியியல்

நிம்பாகெரா 24°37′N 74°41′E/24.62 °N 74.68 °E/ புவியியல் கூற்றில் அமைந்துள்ளது.
# நிம்பாகெரா

## மக்கள்தொகை

2011ஆம் ஆண்டு மக்கள் தொகை கணக்கெடுப்பின்படி, நிம்பாகோராவின் மக்கள் தொகை 78,123 ஆகும். நிம்பாகோரா மக்கள் தொகையில் 19% பேர் 6 வயதிற்குப்பட்டவர்கள்.
# நிம்பாகெரா

## பொருளாதாரம்

நிம்பாகெரா கல், கட்டுமானப் பொருளாகவும், பைஞ்சுதை உற்பத்தியில் மூலப்பொருளாகவும் பயன்படுத்தப்படும் ஒரு வகையான சுண்ணக்கல்லிற்கு பெயர் பெற்றது. இதனால் இப்பகுதி பைஞ்சுதை தொழில்களுக்கு பொருத்தமான இடமாகவும், நல்ல வேலைவாய்ப்பின் ஆதாரமாகவும் உள்ளது. நிம்பாகெராவில் ஜே. கே. பைஞ்சுதை, நிம்பாகெரா & மன்க்ரோல், வொண்டர் பைஞ்சுதை மற்றும் நுவோகோ பைஞ்சுதை ஆகிய நான்கு சிமென்ட் ஆலைகள் உள்ளன. வொண்டர் பைஞ்சுதை தனது முதல் ஆலையின் மூலம் ஆண்டுக்கு 3 மில்லியன் டன் பைஞ்சுதையினை உற்பத்தி செய்யும் திறன் கொண்டது.
# மொரிசியசு இரவுக் கொக்கு

**மொரிசியசு இரவு கொக்கு** (*Mauritius night heron*) என்பது மொரிசியசு நாட்டில் அழிந்துபோன இரவுக் கொக்கு சிற்றினமாகும். மேர் ஆக்ஸ் சாங்சில் காணப்படும் மண்டை ஓடு, இடுப்பு, காக்கையலகுருவெலும்பு, அரந்தி, ஆரை மற்றும் கணுக்காலனுவெலும்பு ஆகிய ஏழு துணை புதைபடிவ எலும்புகளால் மட்டுமே இது அறியப்படுகிறது. இன்று காக்கையலகுருவெலும்பு மற்றும் கணுக்காலனுவெலும்பு மட்டுமே எஞ்சியுள்ளன. இது 1893ஆம் ஆண்டில் கேம்பிரிச்சுப் பல்கலைக்கழகத்தைச் சேர்ந்த எட்வர்ட் நியூட்டன் மற்றும் ஹான்ஸ் கடோ ஆகியோரால் உயிரியல் ரீதியாக விவரிக்கப்பட்டது. நியூட்டன் மற்றும் கேடோ ஆகியோர் கணுக்காலனுவெலும்பு 81 முதல் 87 மிமீ வரை அளவிட்டனர். இது 1693ஆம் ஆண்டில் பிரான்சுவா லெகுவாட் என்பவரால் முதன்முதலில் குறிப்பிடப்பட்ட சிறிது நேரத்திலேயே அழிந்துவிட்டதாகக் கருதப்பட்டது. இவர் இதனை பறக்கக் கூடிய பெரிய நாரை என்று விவரித்தார்.
# சி. எஸ். ராதாதேவி

**சி. எஸ். ராதாதேவி** (*C. S. Radhadevi*) கேரளாவைச் சேர்ந்த ஒரு பின்னணிப் பாடகியும், பின்னணி குரல் கலைஞரும், வானொலிக் கலைஞரும் மற்றும் நடிகையும் ஆவார். இராதாதேவி ஏழு தசாப்தங்களாக மலையாள வானொலி ஒலிபரப்புத் துறையில் உள்ளார். 30 வருடங்களில் முப்பதுக்கும் மேற்பட்ட படங்களில் பாடியுள்ளார். கேரளா சங்கீத நாடக அகாதமி கூட்டுறவு, கேரள சங்கீத நாடக அகாதமி விருது, கேரள சங்கீத நாடக அகாதமியின் குருபூஜா விருது, கேரளத் திரைப்பட விமர்சகர் விருது மற்றும் மலையாளத் திரைத்துறைக்கு இவர் செய்த சிறந்த பங்களிப்பிற்காக கேரள மாநில திரைப்பட விருது உள்ளிட்ட பல விருதுகளைப் பெற்றுள்ளார்.
# சி. எஸ். ராதாதேவி

## வாழ்க்கை வரலாறு.

சி. எஸ். ராதாதேவி 1931 ஆம் ஆண்டில் திருவிதாங்கூரில சிவசங்கரன் பிள்ளை மற்றும் செல்லம்மாள் ஆகியோரின் மகளாகப் பிறந்தார். இவர் சென்னையைச் சேர்ந்த இராமநாத பாகவதரிடம் கருநாடக இசையைக் கற்றுக்கொண்டார். பின்னர் தைக்காடு இசைப் பள்ளியில் ஒரு வருடம் இசை பயின்றார்.
# சி. எஸ். ராதாதேவி

## வாழ்க்கை வரலாறு.

### சொந்த வாழ்க்கை

பல்கலைக்கழக உதவி பதிவாளராக இருந்த என். நாராயணன் நாயர் என்பவரை இராதாதேவி திருமணம் செய்து கொண்டார். இவர்களுக்கு என். நந்தகோபன் என்ற ஒரு மகன் உள்ளார். தற்போது திருவனந்தபுரத்தில் உள்ள தனது வீட்டில் தங்கியுள்ளார்.
# சி. எஸ். ராதாதேவி

## தொழில் வாழ்க்கை

இராதாதேவி தனது 13 வயதில் டி. என். கோபிநாதன் நாயர் என்பவர் எழுதிய நாடகத்தில் நடிக்கத் தொடங்கினார். இவரது தந்தை சிவசங்கரன் பிள்ளை ஆரம்பத்தில் இவரது நடிப்பை எதிர்த்தார். 1944 ஆம் ஆண்டில், *யச்சகமோகினி* மற்றும் *அம்பிகாபதி* (தமிழ்) ஆகிய படங்களில் குழந்தை நடிகையாக நடித்தார். இவர் யச்சகமோகினியில் நடித்தடோடல்லாமல் நடனமும் ஆடினார். 1948 ஆம் ஆண்டில், திக்குறிசி சுகுமாரன் இயக்கத்தில் *ஸ்த்ரீ* படத்தில் இரண்டாவது கதாநாயகியாக நடித்தார். பின்னர் நடிகர் பகதூர் இயக்கிய *பல்லதா பஹயான்* என்ற படத்தில் முக்கியக் கதாபாத்திரத்தில் நடித்தார். ஒரு கதாநாயகிக்கான இவரது முதல் டப்பிங் *ஞானசுந்தரி* (1961) படத்தில் இருந்தது. 2018 ஆம் ஆண்டில், இவர் கேரள சங்கீத நாடக அகாடமி கூட்டுறவு மூலம் கௌரவிக்கப்பட்டார். கேரள சங்கீத நாடக அகாதமியின் குருபூஜா விருது, கேரள திரைப்பட விமர்சகர் விருது, தாகூர் ஜெயந்தி விருது, மலையாளத் திரைப்படத் துறைக்கு சிறந்த பங்களிப்பிற்கான கேரள அரசின் திரைப்பட விருது, நாட்டியகிரிகம் விருது, டி. ஆர். சுகுமாரன் நாயர் நினைவு விருது, சுவாதித்திருநாள் சங்கீதசபா விருது, சுவரம் விருது, பாரதியகலாபீடம் சங்கீத சங்கம புரஸ்காரம் மற்றும் 60 ஆண்டுகால சேவைக்கான அகில இந்திய வானொலி விருது உள்ளிட்ட பல விருதுகளையும் இவர் பெற்றுள்ளார்.
# ஜெயந்தன் (இராமாயணம்)

**ஜெயந்தன்**,தேவர்களின் தலைவன் இந்திரன்-இந்திராணி தம்பதியரின் மகனும், ஜெயந்தியின் அண்ணனும் ஆவார்.
இராமாயணத்தில், ஜெயந்தன் காகம் வடிவம் கொண்டு சீதையை கொத்திய கதை கூறப்பட்டுள்ளது.
# ஜெயந்தன் (இராமாயணம்)

## இராமாயணம்

### காக வடிவத்தில் ஜெயந்தன்

இராமயாணத்தின் சுந்தர காண்டத்தில், இராவணனால் அசோக வனத்தில் சிறைப்பட்டிருக்கும் சீதை, தனக்கும், இராமருக்கும் மட்டும் தெரிந்த ஒரு நிகழ்ச்சியை, இராமருக்கு தெரிவிக்குமாறு அனுமனிடம் கூறினார். 14 ஆண்டு வனவாசத்தின் போது சித்திரகூடம் காட்டில் சீதையின் மடியில் தலைவைத்து இராமன் படுத்திருந்த நேரத்தில் காகம் வடிவத்தில் வந்த ஜெயந்தன் சீதையின் மார்பைக் கொத்திக் கிழித்தான்.இதனை அறிந்த இராமர் ஜெயந்தன் மீது சக்தி வாய்ந்த பிரம்மாஸ்திரத்தை ஏவினார். தன்னை தாக்க வந்த கணை ஜெயந்தனால் தடுக்க இயலாது, இந்திரன், பிரம்மா, சிவன் முதலானவர்களிடம் சரண் அடைந்தான். அவர்கள் கணையை ஏவியவரிடமே சரணாகதி அடைந்தால் மட்டுமே உயிர் தப்புவாய் எனக்கூறினர். அவ்வாறே, ஜெயந்தன் இராமரிடம் சரணாகதி அடைந்து, வலது கண்ணை மட்டும் இழந்து, உயிர் தப்பினான். இராமருக்கு மட்டுமே தெரிந்த இந்நிகழ்ச்சியை கிஷ்கிந்தையில் இருக்கும் இராமரிடம் கூறுவாயாக எனச்சீதை அனுமனிடம் கேட்டுக் கொண்டார்.
# கைராடி

**கைராடி** (*Kairady*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது ஆயிலூர் கிராம ஊராட்சியின் ஒரு பகுதியாகும்.
# கைராடி

## மக்கள்வகைப்பாடு

2001 ஆம் ஆண்டு இந்திய மக்கள் தொகை கணக்கெடுப்பின் படி, கைராடியின் மொத்த மக்கள் தொகை 8695 ஆகும். இதில் 4248 பேர் ஆண்களும், 4447 பேர் பெண்களுமாவர்.
# கல்லாமலை

**கல்லாமலை** (*Kallamala*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது அகாலி கிராம ஊராட்சியின் கீழ் உள்ளது.
# கல்லாமலை

## மக்கள்வகைப்பாடு

2011 இந்திய மக்கள் தொகை கணக்கெடுப்பின்படி, கல்லாமலை கிராமத்தின் மொத்த மக்கள் தொகை 12,379 ஆகும். அதில் 6,030 பேர் ஆண்களும், 6,349 பெண்களும் ஆவர். ஊரில் மொத்தம் 2,861 வீடுகள் உள்ளன. 0-6 வயதுக்குட்பட்ட குழந்தைகளின் எண்ணிக்கை 1,420 ஆக இருந்தது, அதில் 693 பேர் ஆண் பிள்ளைகளும், 727 பேர் பெண் பிள்ளைகளுமாவர். கல்லாமலையின் ஒட்டுமொத்த எழுத்தறிவு 87.7% ஆகும். அதில் ஆண்களின் எழுத்தறிவு விகிதம் 91.3% என்றும், பெண்களின் எழுத்தறிவு விகிதம் 84.3% என்றும் உள்ளது.